અમદાવાદ, 27 જુલાઈ 2018: આપણા સમાજમાં વ્યક્તિનું કૌટુંબિક બૅકગ્રાઉન્ડ અને ઉછેરને ઘણી વખત વ્યક્તિની ક્ષમતાઓ અને જીવનમાં મેળવેલી સિદ્ધિઓ કરતાં વધુ મહત્ત્વ આપવામાં આવે છે. પોતાની મૂળ વિચારધાર આજ લિખેંગે કલને અનુરૂપ અને મુશ્કેલીઓનો સમાનો કરીને સંજોગો પર વિજય મેળવતા અને પોતાની નિયતિને બદલતા ભારતીય મધ્યમવર્ગના ઉત્સાહને વર્ણવતી વાર્તાઓ દર્શાવવાના સાહસને અનુરૂપ ઝી ટીવીએ યે તેરી ગલિયાં નામની નવી પ્રેમકથા શરૂ કરી છે. સિનેવિસ્ટાસ દ્વારા નિર્મિત યે તેરી ગલિયાં 25 જુલાઈ 2018ના રોજ પ્રિમિયરથી રજૂ થઈ હતી અને સોમવારથી શુક્રવાર સાંજે 7 વાગ્યે ઝી ટીવી પર આવે છે. તે દર્શકોને બે નિર્દોષ બાળકો શાંતનુ અને પુચકીની વાર્તા કહે છે, જેમનો ઉછેર કોલકતામાં સોનાગાછીના રેડ લાઇટ વિસ્તારમાં થઈ રહ્યો છે. એક સુંદર મૈત્રીની શરૂઆત બાદ સંજોગોની થપાટને કારણે તેઓ અલગ પડે છે. છોકરાનો ઉછેર સોનાગાછીથી દૂર થાય છે અને તે વિદેશમાં અભ્યાસ કરે છે, બીજી તરફ છોકરી રેડ લાઇટ ડિસ્ટ્રિક્ટમાં ઉછરે છે અને એક એનજીઓ ખાતે બાળકો માટે ડાન્સ ટીચર બને છે. શું મોટાં થઈને તેઓ બંને પ્રેમીઓ તરીકે ભેગાં થઈ શકશે અથવા શું બૅકગ્રાઉન્ડ અને ઉછેરનું સામાજિક દબાણ તેમના માર્ગોમાં અવરોધ ઊભો કરશે? આ વર્ષની સૌથી મોટી પ્રેમકહાની યે તેરી ગલિયાં ધંધાદારી સેક્સ વર્કરો માટે અથવા અન્ય કોઈ પણ વ્યક્તિ માટે પોતાની વાસ્તવિકતાથી ઉપર ઊઠીને, ઉજ્જવળ ભવિષ્ય માટે પગભર થવાની અને સમાજમાં માન-આદર પામવાની સમાન તકો વિશે મજબૂત સંદેશ આપે છે. આખરે તમારા રૂટ્સ એટલે કે મૂળ નહિ પરંતુ તમે કયો રૂટ એટલે કે રસ્તો પસંદ કરો છો તે વધારે મહત્ત્વનું છે! શોને પ્રમોટ કરવા માટે ઍક્ટર વૃષિકા મહેતાએ આજે પોતાના વતન અમદાવાદની મુલાકાત લીધી હતી.